paragraph_text: Vestibularni neuronitis (lat. Neuronitis vestibularis) je naziv za sva periferna vestibularna oštećenja jedne strane. Uzrok bolesti je najčešće upala živca (virusna), ali može biti i oštećenje vestibularnog ganglija ili perifernog receptora. Bolest se očituje iznenadnim napadom vrtoglavice koji može biti praćen mučninom i povraćanjem, nekoliko takvih napadaja ili stalnim stanjem koje prestaje nakon dva tjedna. U liječenju bolesti, najčešće se koriste velike doze vitamina B (B1, B6, B12), ako je bolest uzrokovana virusima. Daju se i lijekovi za ublažavanje simptoma vrtoglavice.